Karen Blixen Museum (Kenya)

Karen Blixen Museum i Kenya er et museum til minne om den danske forfatteren Karen Blixen. Museet ligger i nærheten av Nairobi i forstaden Karen, og var Karen Blixens hjem mellom 1917 og 1931. Det var den gang sentrum i en stor kaffeplantasje på  5 000 acres. I dag drives museet av National Museums of Kenya.

Den danske stat kjøpte eiendommen i 1963 og ga den til Kenya for å markere uavhengighetsdagen den 12. desember samme år.Rasmussen, Inge Lise: Om at flyve og om at drømme – En bog om Karen Blixen, Viborg 1994, s. 157. Det var imidlertid først i 1985, hundreåret for Karen Blixens fødsel, at Kenyas nasjonalmuseum innviet et museum i hovedbygningen på hennes farm. I dag er farmen derfor en avdeling under National Museums of Kenya.Henriksen, Liselotte: Blixikon, Viborg 1999, p. 182.

På midten av 1980-tallet var det stor interesse for Karen Blixen på grunn av filmen Min afrikanske farm.  Filminnspillingen foregikk ikke på museet, men i den første gården hun eide, Mbagathi, der hun bodde fra 1914 til 1917. 

 Se også 
 Karen Blixen Museum i Rungstedlund
 Referanser 

Eksterne lenker


Kategori:Museer i Kenya
Kategori:Nairobi
Kategori:Litterære museer
Kategori:Karen Blixen
Kategori:Museer etablert i 1986
Kategori:1980-årene i Kenya
Kategori:1986 i Afrika